Svjetsko prvenstvo u košarci 1998.
Svjetsko prvenstvo u košarci 1998 je 13. Svjetsko prvenstvo u košarci, međunarodno košarkaško prvenstvo organizovano od strane FIBA-e i održano u Atini, Grčka od 29. jula do 9. augusta 1998. U prvenstvu je učestvovalo 16 nacija i utakmice su igrane u dvije dvorane u Atini. Zbog NBA lokauta za razliku od prethodnog prvenstva, Košarkaški savez SAD-a nije bio u stanju poslati ekipu sastavljenu od NBA igrača, Što je izazvalo da sastav američke reprezentacije bude sastavljen od profesionalnih igrača koji igraju u Evropi, te dva koledž igrača. Prvenstvo je osvojila Jugoslavija, u njihovom prvom nastupu nakon raspada Jugoslavije, pobjedivši rezultatom 64–62 Rusiju u finalu.